Vladimiro fon Ŝmurlo

Vladimiro fon Ŝmurlo ( [Vladimir Franceviĉ fon Ŝmurlo], ofte duonpole-duongermane latinliterigita Vladimír von Szmurlo, plene germanlingve Wladimir von Schmurlo (kiam li de 1905 ĝis 1908 loĝis en la Germana Regno), naskiĝis la  en Ĉeljabinsk; mortis la  en Rigo) estis rusa esperantisto kaj fervoja inĝeniero.

Vladimiro fon Ŝmurlo studis en Peterburgo. Li estis Volapukisto kaj tre frue aliĝis al Esperanto. Li iniciatis la unuan literaturan Esperanto-konkurson en Peterburgo 1896. Post la rusia revolucio de 1905 li loĝis de 1905 ĝis 1908 en Stuttgart, kaj ekde 1908 en Rigo. En 1910 li fondis la Esperanto-gazeton Riga Stelo, en 1911 ankaŭ samnoman Esperanto-klubon, kaj fariĝis ties unua prezidanto. De 1910 ĝis 1915 li estis delegito de UEA en Rigo.

Je 1916 li estis eldonisto de esperantlingva ĵurnalo «Verda Radio»РГИА Ф. 776, Оп. 10, Д. 2271 - Rusia Ŝtata Historia Arĥivo, Fondo 776, Listo 10, Akto 2271.

Li eldonis:
 Bibliotekon de Lingvo Internacia Esperanto (1895),
 Jarlibron Esperantistan (1897),
 Esperantan Universalbibliotekon (1910-1914),
 kolekton de Esperanto-originalaĵoj Verda Radio (1911).

Li kunlaboris en La Esperantisto, Internacia Scienca Revuo, Lingvo Internacia kaj Scienca Gazeto. Li redaktis kaj eldonis la revuon Riga Stelo, de 1910 ĝis 1911. Li verkis ANA (Alfabeta Nomaro-Adresaro), alinomita Ariadna fadeno, unuan provon de Esperanto-enciklopedio, en 1916/1917 la kiu, pro la milito, aperiĝis nur ĝis la litero E kaj havis tre magran enhavon. Li kompilis Komplementan rus-Esperantan vortaron (дополнительный русско-эсперантский словарь) en 1916. Dum siaj lastaj jaroj li precipe interesiĝis pri ĉiuj sistemoj de Lingvo Internacia.

En 1920 li kreis esperantidon Arlingo, simpla "korektado" de Esperanto, kiu daŭris nepublikita.

Recenzo
Pri Komplementa rus-Esperanta vortaro

 Referencoj 

 Eksteraj ligiloj 
 Verkoj de Vladimír Szmurlo en la Kolekto por Planlingvoj kaj Esperantomuzeo de la aŭstra nacia biblioteko ()
 portreta foto de li el 1921 en la retejo de la aŭstra nacia biblioteko
 https://digital.onb.ac.at/rep/osd/?111C660A plia portreta foto de li el 1927 en la sama retejo de la aŭstra nacia biblioteko]

Kategorio:Rusiaj esperantistoj
Kategorio:Latvaj esperantistoj
Kategorio:Naskiĝintoj en Rusio